
[image: ]ประกาศอธิบดีกรมสรรพากร
เกี่ยวกับภาษีเงินได้ (ฉบับที่ ๔๗๑)
เรื่อง  กำหนดหลักเกณฑ์ วิธีการ และเงื่อนไข การยกเว้นภาษีเงินได้
[bookmark: _Hlk169684298]สำหรับเงินได้เท่าที่ได้จ่ายเพื่อการลงทุนในเครื่องจักรหรืออุปกรณ์ที่มีประสิทธิภาพสูง 
หรือวัสดุหรืออุปกรณ์เพื่อการอนุรักษ์พลังงานที่มีผลต่อการประหยัดพลังงาน


	อาศัยอํานาจตามความในมาตรา ๕ แห่งพระราชกฤษฎีกาออกตามความในประมวลรัษฎากร
ว่าด้วยการยกเว้นรัษฎากร (ฉบับที่ ๘๐๕) พ.ศ. ๒๕๖๙ อธิบดีกรมสรรพากรกําหนดหลักเกณฑ์
วิธีการ และเงื่อนไข เพื่อการยกเว้นภาษีเงินได้ของบุคคลธรรมดาและบริษัทหรือห้างหุ้นส่วนนิติบุคคล สำหรับเงินได้เท่าที่ได้จ่ายเป็นค่าใช้จ่ายในการลงทุนในเครื่องจักรหรืออุปกรณ์ที่มีประสิทธิภาพสูง 
หรือวัสดุหรืออุปกรณ์เพื่อการอนุรักษ์พลังงานที่มีผลต่อการประหยัดพลังงาน ซึ่งได้รับการรับรองฉลาก
แสดงระดับประสิทธิภาพพลังงานระดับ ๕ ดาวจากกรมพัฒนาพลังงานทดแทนและอนุรักษ์พลังงาน
หรือการไฟฟ้าฝ่ายผลิตแห่งประเทศไทย ดังต่อไปนี้
	ข้อ	๑	ในประกาศนี้
	“ใบกํากับภาษีอิเล็กทรอนิกส์” หมายความว่า ใบกํากับภาษีซึ่งมีรายการอย่างน้อยตามมาตรา ๘๖/๔ 	Comment by ตริยาภรณ์ แก้วละออ: ความหมายอ้างอิงตามประกาศอธิบดีกรมสรรพากร เกี่ยวกับภาษีเงินได้ (ฉบับที่ 455)ฯ
แห่งประมวลรัษฎากร เฉพาะที่ได้จัดทําโดยวิธีการทางอิเล็กทรอนิกส์ ตามมาตรา ๓ โสฬส
แห่งประมวลรัษฎากร ประกอบกับกฎกระทรวง ฉบับที่ ๓๘๔ (พ.ศ. ๒๕๖๕) ออกตามความใน
ประมวลรัษฎากร ว่าด้วยการดําเนินการเกี่ยวกับเอกสารหลักฐานหรือหนังสือด้วยกระบวนการ
ทางอิเล็กทรอนิกส์ ทั้งนี้ ต้องระบุเลขประจำตัวผู้เสียภาษีอากรของผู้มีเงินได้ที่ได้ลงทุนในเครื่องจักร
หรืออุปกรณ์ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์พลังงานที่มีผลต่อการประหยัดพลังงาน
ในใบกำกับภาษีด้วย
[bookmark: _Hlk219293003]	ข้อ	๒	การยกเว้นภาษีเงินได้ให้แก่บุคคลธรรมดาและบริษัทหรือห้างหุ้นส่วนนิติบุคคลเป็นจำนวนร้อยละห้าสิบของเงินได้เท่าที่จ่ายเป็นค่าใช้จ่ายในการลงทุนในเครื่องจักรหรืออุปกรณ์
ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์พลังงานที่มีผลต่อการประหยัดพลังงาน 
ตามมาตรา ๔ แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร 
(ฉบับที่ ๘๐๕) พ.ศ. ๒๕๖๙ ต้องเป็นไปตามหลักเกณฑ์ วิธีการ และเงื่อนไข ดังต่อไปนี้
	(๑)	เครื่องจักรหรืออุปกรณ์ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์พลังงาน
ที่มีผลต่อการประหยัดพลังงาน ต้องมีคุณสมบัติ ดังต่อไปนี้	Comment by ตริยาภรณ์ แก้วละออ: หลักการ ผษ. ข้อ 3.1.2 (1) ร่างทำนองเดียวกับข้อ 5 พรฎ. 695, พรฎ 738
		(ก)	ต้องได้รับการรับรองประสิทธิภาพการประหยัดพลังงานระดับ ๕ ดาว จากกรมพัฒนา
พลังงานทดแทนและอนุรักษ์พลังงานหรือการไฟฟ้าฝ่ายผลิตแห่งประเทศไทย

/ (ข) ไม่เคย ...
		(ข)	ไม่เคยผ่านการใช้งานมาก่อน
		(ค)	เป็นเครื่องจักรหรืออุปกรณ์ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์
พลังงานที่มีผลต่อการประหยัดพลังงานซึ่งนำมาหักค่าสึกหรอและค่าเสื่อมราคาของทรัพย์สินตามมาตรา ๖๕
ทวิ (๒) แห่งประมวลรัษฎากร 
		(ง)	อยู่ในราชอาณาจักร
	(๒)	เครื่องจักรหรืออุปกรณ์ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์พลังงาน
ที่มีผลต่อการประหยัดพลังงาน ตาม (๑) ต้องเป็นรายจ่ายเพื่อการลงทุนที่เกิดขึ้นจากการทำสัญญา
ใบสั่งซื้อ ใบสั่งจ้าง หรือข้อตกลงในลักษณะทำนองเดียวกัน ที่ได้กระทำและได้จ่ายไประหว่างวันที่
๓ มีนาคม พ.ศ. ๒๕๖๙ ถึงวันที่ ๓๑ ธันวาคม พ.ศ. ๒๕๗๑ โดยต้องได้มาและอยู่ในสภาพพร้อมใช้งาน
ตามประสงค์ภายในวันที่ ๓๑ ธันวาคม พ.ศ. ๒๕๗๑
	(๓)	กรณีผู้มีเงินได้ซึ่งมีหน้าที่เสียภาษีเงินได้เป็นบริษัทหรือห้างหุ้นส่วนนิติบุคคลที่จะใช้สิทธิ
ยกเว้นภาษีเงินได้ ต้องใช้สิทธิยกเว้นภาษีเงินได้นิติบุคคลในรอบระยะเวลาบัญชีที่เริ่มต้นหักค่าสึกหรอ
หรือค่าเสื่อมราคาของเครื่องจักรหรืออุปกรณ์ที่มีประสิทธิภาพสูง หรือวัสดุหรืออุปกรณ์เพื่อการ
อนุรักษ์พลังงานที่มีผลต่อการประหยัดพลังงาน ตามมาตรา ๖๕ ทวิ (๒) แห่งประมวลรัษฎากร	Comment by ตริยาภรณ์ แก้วละออ: หลักการ ผษ. ข้อ 3.1.2 (2)	Comment by ตริยาภรณ์ แก้วละออ: ใช้รูปแบบข้อความตัวอย่างตามประกาศอธิบดีกรมสรรพากร เกี่ยวกับภาษีเงินได้ (ฉบับที่ 464)ฯ
	(๔)	กรณีผู้มีเงินได้ซึ่งมีหน้าที่เสียภาษีเงินได้บุคคลธรรมดาที่จะใช้สิทธิยกเว้นภาษีเงินได้
ต้องเป็นไปตามหลักเกณฑ์ วิธีการ และเงื่อนไข ดังต่อไปนี้	Comment by ตริยาภรณ์ แก้วละออ: หลักการ ผษ. ข้อ 3.1.2 (2) ร่างทำนองเดียวกับข้อ 2 (5) ของประกาศอธิบดีกรมสรรพากร (ฉบับที่ 455)ฯ
		(ก)	ผู้มีเงินได้ต้องเสียภาษีเงินได้ตามมาตรา ๔๘ (๑) แห่งประมวลรัษฎากร โดยยื่น
แบบแสดงรายการภาษีเงินได้บุคคลธรรมดาคำนวณหักค่าใช้จ่ายตามความจำเป็นและสมควร 
		(ข)	ให้ผู้มีเงินได้ใช้สิทธิยกเว้นภาษีเงินได้ในปีภาษีที่ได้เครื่องจักรหรืออุปกรณ์ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์พลังงานที่มีผลต่อการประหยัดพลังงานนั้นมา
และอยู่ในสภาพพร้อมที่จะใช้การได้ตามประสงค์
	(๕)	หลักฐานค่าใช้จ่ายเป็นใบกำกับภาษีอิเล็กทรอนิกส์จากผู้ขายสินค้าหรือผู้ให้บริการ
ซึ่งเป็นผู้ประกอบการจดทะเบียนภาษีมูลค่าเพิ่มที่อธิบดีกรมสรรพากรประกาศรายชื่อตามข้อ ๑๒
แห่งกฎกระทรวง ฉบับที่ ๓๘๔ (พ.ศ. ๒๕๖๕) ออกตามความในประมวลรัษฎากร ว่าด้วยการดําเนินการเกี่ยวกับเอกสารหลักฐานหรือหนังสือด้วยกระบวนการทางอิเล็กทรอนิกส์ ซึ่งระบุเลขประจำตัวผู้เสียภาษีอากรของผู้มีเงินได้ที่ลงทุนในเครื่องจักรหรืออุปกรณ์ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์
พลังงานที่มีผลต่อการประหยัดพลังงาน
		ทั้งนี้ ใบกำกับภาษีอิเล็กทรอนิกส์ตามวรรคหนึ่ง ต้องระบุข้อความที่แสดงว่าเป็นเครื่องจักร
หรืออุปกรณ์ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์พลังงานที่มีผลต่อการประหยัดพลังงาน
ซึ่งได้รับการรับรองฉลากแสดงระดับประสิทธิภาพพลังงานระดับ ๕ ดาวจากกรมพัฒนาพลังงานทดแทน
และอนุรักษ์พลังงานหรือการไฟฟ้าฝ่ายผลิตแห่งประเทศไทย เช่น “ฉลากแสดงระดับประสิทธิภาพพลังงาน
ระดับ ๕ ดาว” หรือข้อความอื่นใดในลักษณะทำนองเดียวกันด้วย
	(๖)	ต้องสามารถพิสูจน์ต่อเจ้าพนักงานประเมินได้ว่าเป็นการลงทุนในเครื่องจักรหรืออุปกรณ์
ที่มีประสิทธิภาพสูง หรือวัสดุหรืออุปกรณ์เพื่อการอนุรักษ์พลังงานที่มีผลต่อการประหยัดพลังงานระหว่าง
วันที่ ๓ มีนาคม พ.ศ. ๒๕๖๙ ถึงวันที่ ๓๑ ธันวาคม พ.ศ. ๒๕๗๑

                                                                                                    / ข้อ ๓ กรณี ...
	ข้อ	๓	กรณีผู้มีหน้าที่เสียภาษีเงินได้ซึ่งเป็นบุคคลธรรมดาหรือบริษัทหรือห้างหุ้นส่วนนิติบุคคล
ซึ่งได้ใช้สิทธิยกเว้นภาษีไปแล้ว แต่ปฏิบัติไม่เป็นไปตามหลักเกณฑ์ วิธีการ และเงื่อนไขตามพระราชกฤษฎีกา
ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ๘๐๕) พ.ศ. ๒๕๖๙ และประกาศ
อธิบดีกรมสรรพากรฉบับนี้ ผู้มีหน้าที่เสียภาษีเงินได้ดังกล่าวไม่มีสิทธิได้รับยกเว้นภาษีเงินได้และ
ต้องนำเงินได้ที่ได้ใช้สิทธิยกเว้นภาษีเงินได้ไปแล้วมารวมเป็นเงินได้ในการคำนวณภาษีเงินได้บุคคลธรรมดา
หรือรวมเป็นรายได้ในการคำนวณกำไรสุทธิเพื่อเสียภาษีเงินได้นิติบุคคล และกรณีผู้มีหน้าที่เสียภาษีเงินได้นั้น
ได้ยื่นแบบแสดงรายการภาษีเงินได้เพิ่มเติมสำหรับปีภาษีหรือรอบระยะเวลาบัญชีที่ได้ใช้สิทธิยกเว้น
ภาษีเงินได้นั้น ผู้มีหน้าที่เสียภาษีเงินได้ต้องรับผิดเสียเงินเพิ่มตามมาตรา ๒๗ แห่งประมวลรัษฎากรด้วย
	ข้อ	๔	ประกาศนี้ให้ใช้บังคับตั้งแต่วันที่ ๓ มีนาคม พ.ศ. ๒๕๖๙ เป็นต้นไป เว้นแต่
ข้อ ๒ (๕) วรรคสอง ให้ใช้บังคับสำหรับใบกำกับภาษีอิเล็กทรอนิกส์ที่ออกตั้งแต่วันที่ที่ลงในประกาศนี้เป็นต้นไป	Comment by ตริยาภรณ์ แก้วละออ: หลักการ ผษ. ข้อ 3.1.2 (4) ร่างทำนองเดียวกับข้อ 3 ของประกาศอธิบดี (ฉบับที่ 450)ฯ และหลักการ ผษ. ข้อ 3.2.2 (3)

		     ประกาศ ณ วันที่  ๓๐  กันยายน  พ.ศ. ๒๕๖๙                                       

           สมศักดิ์ อนันทวัฒน์
(นายสมศักดิ์ อนันทวัฒน์)
อธิบดีกรมสรรพากร

